rejauldu/bengali-wikipedia huggingface dataset:
শোলক ভিক্টোরিয়া মাধ্যমিক বিদ্যালয় () বরিশাল জেলার উজিরপুর উপজেলার একটি প্রাচীন মাধ্যমিক বিদ্যালয়। ১৯৮৭ সালে জুনিয়র স্কুল হিসেবে বিদ্যালয়টি প্রতিষ্ঠিত হয়।   ইতিহাস  ১৮৮৭ সালে শোলক গ্রামে একটি নিম্ন মাধ্যমিক বিদ্যালয় প্রতিষ্ঠিত হয়। সতীশ চন্দ্র সেন মজুমদার বিদ্যালয়টি প্রতিষ্ঠিত করেন। বিদ্যালয়টি ১৮৯৯ সালে কলকাতা বিশ্ববিদ্যালয়ের স্বীকৃতি লাভ করে এবং কলকাতার মহারানী ভিক্টোরিয়ার নাম অনুসারে বিদ্যালয়টির নামকরণ করা হয়। ১৯০১ সালে বিদ্যালয়টি থেকে শিক্ষার্থীরা প্রথম এন্ট্রান্স পরীক্ষায় অংশগ্রহণ করে। এইজন্য ১৮৯৯ সালকে বিদ্যালয়টির মাধ্যমিক স্বীকৃতি লাভের বছর হিসেবে বিবেচনা করা হয় এবং পরবর্তীকাল থেকে ১৮৯৯ সালকেই বিদ্যালয়ের প্রতিষ্ঠা সাল হিসেবে উল্লেখ করা হয়। বিদ্যালয় এর এক হিন্দু প্রধান শিক্ষক স্কুল থেকে পালিয়ে যায় যার ফলে পরপর দুই বছর বিদ্যালয় থেকে প্রবেশিকা পরীক্ষায় শিক্ষার্থীরা অংশগ্রহণ করতে পারেনি। ফলে কলকাতা বিশ্ববিদ্যালয় বিদ্যালয়ের স্বীকৃতি বাতিল করে। পরবর্তীতে ১৯৫০ সালে স্থানীয় মুসলমান ও হিন্দু জনগোষ্ঠীর দ্বারা বিদ্যালয়টি পুনরায় চালু হয়।   অবস্থান  বিদ্যালয়টি বরিশাল জেলার উজিরপুর উপজেলার শোলক ইউনিয়নের শোলক গ্রামে অবস্থিত।   তথ্যসূত্র    বহিঃসংযোগ    মাধ্যমিক ও উচ্চ মাধ্যমিক শিক্ষা বোর্ড, বরিশাল  বিষয়শ্রেণী:১৮৮৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৮৭-এ ব্রিটিশ ভারতে প্রতিষ্ঠিত বিষয়শ্রেণী:১৮৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৯৯-এ ব্রিটিশ ভারতে প্রতিষ্ঠিত বিষয়শ্রেণী:বরিশাল জেলার বিদ্যালয় বিষয়শ্রেণী:উজিরপুর উপজেলা
বিরোধীদলীয় নেতা হলো  বাংলাদেশের আইনসভা জাতীয় সংসদের বিরোধী দলের নেতৃত্বদানকারী ব্যক্তি। বিরোধীদলীয় নেতা সাধারণত জাতীয় সংসদের দ্বিতীয় বৃহত্তম রাজনৈতিক দল, যা সরকারি দলের পরেই জাতীয় সংসদের সংখ্যাগরিষ্ঠ, সেই বৃহত্তম দলের নেতা। বাংলাদেশের প্রথম জাতীয় সংসদে কোন বিরোধী দলীয় নেতা ছিলেন না। দ্বিতীয় সংসদে এসে প্রথম বিরোধী দলীয় নেতা নির্বাচন করা হয় এবং জাতীয় সংসদের প্রথম বিরোধী দলীয় নেতা ছিলেন আসাদুজ্জামান খান। প্রথম নারী বিরোধীদলীয় নেত্রী ছিলেন শেখ হাসিনা। বিরোধীদলীয় নেতার পদটি সরকারের মন্ত্রিপরিষদের একজন পূর্ণ মন্ত্রীর সমান পদমর্যাদার অধিকারী।  বিরোধীদলীয় নেতাদের তালিকা বাংলাদেশের জাতীয় সংসদের প্রথম ও যষ্ঠ মেয়াদে কোন বিরোধীদলীয় নেতা ছিলেন না। দ্বিতীয় থেকে দ্বাদশ জাতীয় সংসদের বিরোধীদলীয় নেতাদের তালিকা উপস্থাপন করা হয়েছে:  নং প্রতিকৃতি বিরোধীদলীয় নেতা দল কার্যকাল সংসদ নেই খালি নেই ৭ মার্চ ১৯৭৩ ১৮ ফেব্রুয়ারি ১৯৭৯ - -141x141px আসাদুজ্জামান খান বাংলাদেশ আওয়ামী লীগ ১৮ ফেব্রুয়ারি ১৯৭৯ ২৪ মার্চ ১৯৮২ - - 130x130px শেখ হাসিনা বাংলাদেশ আওয়ামী লীগ ৭ মে ১৯৮৬ ৩ মার্চ ১৯৮৮ - - 146x146px আ. স. ম. আবদুর রব জাতীয় সমাজতান্ত্রিক দল ৩ মার্চ ১৯৮৮ ২৭ ফেব্রুয়ারি ১৯৯১ - ১ 130x130px শেখ হাসিনা বাংলাদেশ আওয়ামী লীগ ২৭ ফেব্রুয়ারি ১৯৯১ ১৫ ফেব্রুয়ারি ১৯৯৬  নেই খালি নেই ১৫ ফেব্রুয়ারি ১৯৯৬ ১২ জুন ১৯৯৬ ২ 135x135px খালেদা জিয়া বাংলাদেশ জাতীয়তাবাদী দল ১২ জুন ১৯৯৬ ১৫ জুলাই ২০০১   130x130px শেখ হাসিনা বাংলাদেশ আওয়ামী লীগ ১ অক্টোবর ২০০১ ২৯ অক্টোবর ২০০৬   135x135px খালেদা জিয়া বাংলাদেশ জাতীয়তাবাদী দল ২৯ ডিসেম্বর ২০০৮ ৯ জানুয়ারী ২০১৪ (২য়)  -  116x116px রওশন এরশাদ জাতীয় পার্টি ৯ জানুয়ারী ২০১৪ ৩ জানুয়ারী ২০১৯ - - 128x128px হুসেইন মুহম্মদ এরশাদ ৩ জানুয়ারী ২০১৯ ১৪ জুলাই ২০১৯ - নেই খালি নেই ১৪ জুলাই ২০১৯ ৯ সেপ্টেম্বর ২০১৯   117x117px রওশন এরশাদ জাতীয় পার্টি ৯ সেপ্টেম্বর ২০১৯ ১০ জানুয়ারি ২০২৪ ফ্রেমহীন|133x133পিক্সেলগোলাম মোহাম্মদ কাদের২৮ জানুয়ারি ২০২৪৬ আগস্ট ২০২৪  আরও দেখুন  সংসদ নেতা (বাংলাদেশ)  তথ্যসূত্র  বিষয়শ্রেণী:বিরোধীদলীয় নেতা বিষয়শ্রেণী:বাংলাদেশের রাজনৈতিক পদাধিকারীদের তালিকা বিষয়শ্রেণী:বাংলাদেশী রাজনীতিবিদ বিষয়শ্রেণী:বিরোধীদলীয় নেতা (বাংলাদেশ)
সমান্তরাল চলচ্চিত্র হল ভারতীয় চলচ্চিত্রের একটি চলচ্চিত্র আন্দোলন। পশ্চিমবঙ্গে ১৯৫০-এর দশকে মূলধারার ভারতীয় বাণিজ্যিক চলচ্চিত্রের বিপরীতে এই আন্দোলনের সূত্রপাত ঘটেছিল। ইতালিয় নয়াবাস্তববাদ থেকে অনুপ্রাণিত হয়ে সমান্তরাল চলচ্চিত্র ফরাসি নবকল্লোল ও জাপানি নবকল্লোলের কিছু সময় পূর্বে শুরু হয়, এবং এটি ১৯৬০-এর দশকের ভারতীয় নবকল্লোলের অগ্রদূত। বাংলা চলচ্চিত্র শুরুতে এই আন্দোলনের নেতৃত্ব দেয় এবং এই আন্দোলন থেকে আন্তর্জাতিক অঙ্গনে সমাদৃত চলচ্চিত্র নির্মাতা, তথা সত্যজিৎ রায়, মৃণাল সেন, ঋত্বিক ঘটক, তপন সিংহ-সহ অন্যান্যদের পরিচয় করিয়ে দেয়। পরবর্তী কালে এই আন্দোলন ভারতের অন্যান্য চলচ্চিত্র শিল্পে প্রসিদ্ধি অর্জন করে।  এই ধারার চলচ্চিত্রসমূহ মূলত সমকালীন সামাজিক-রাজনৈতিক পরিস্থিতির উপর নজর রেখে এর গাম্ভীর্যপূর্ণ বিষয়বস্তু, বাস্তবতাবাদ ও স্বভাববাদ, প্রতীকী উপাদানের উপস্থাপন এবং মূলধারার ভারতীয় চলচ্চিত্রের সাধারণ বৈশিষ্ট তথা নৃত্য ও গান বাদ দেওয়ার জন্য পরিচিত।  ইতিহাস ভারতীয় চলচ্চিত্রে বাস্তবতাবাদের উৎপত্তি ঘটে ১৯২০ ও ১৯৩০-এর দশকে। বাস্তবতাবাদের প্রারম্ভিক উদাহরণের একটি হল বাবুরাও পেইন্টারের ১৯২৫ সালের নির্বাক চলচ্চিত্র সবকরি পাশ। এটি একজন দরিদ্র কৃষকের (ভি. শান্তরাম) গল্প, যিনি লোভী মহাজনের নিকট তার জমি বন্ধক রেখে সব হারান, এবং শহরে গিয়ে একটি মিলে শ্রমিক হিসেবে কাজ করতে বাধ্য হন। ১৯৩৭ সালে শান্তরামের দুনিয়া না মানে চলচ্চিত্রটিতে ভারতীয় সমাজে নারী প্রতি আচরণের সমালোচনার চিত্র দেখা যায়।  উল্লেখযোগ্য পরিচালক  অ  অপর্ণা সেন  জি. অরবিন্দন আ  আদুর গোপালকৃষ্ণন ঋ  ঋত্বিক ঘটক  ঋতুপর্ণ ঘোষ ক  কামাল হাসান  কিরণ রাও  কুমার জি. বেঙ্কটেশ  কে. এন. টি. শাস্ত্রী  কেতন মেহতা  কৌশিক গঙ্গোপাধ্যায় গ  গিরিশ কারনাড  গিরীশ কসরবল্লি  গুরু দত্ত  গোবিন্দ নিহলানি  গৌতম ঘোষ জ  জন আব্রাহাম ত  তপন সিংহ দ  দাদাসাহেব ফালকে  দিবাকর ব্যানার্জি  দীপা মেহতা ন  নন্দিতা দাস প  প্রকাশ ঝা ব  বালা  বালু মহেন্দ্র  বিপিন বিজয়  বিমল রায়  বিরেন্দ্র ললিত  বিশাল ভারদ্বাজ  বুদ্ধদেব দাশগুপ্ত ম  মণি কৌল  মণি ভট্টাচার্য  মণি রত্নম  মনমোহন মহাপাত্র  মনীষ ঝা  জে. মহেন্দ্রন  মীরা নায়ার  মুরলি নায়ার  মৃণাল সেন র  রাম গোপাল বর্মা  রেবতী স  সত্যজিৎ রায়  সৃজিত মুখোপাধ্যায় শ  ভি. শান্তরাম  শাজি এন. করুণ  শ্যাম বেনেগল  শেখর কাপুর  তথ্যসূত্র  বিষয়শ্রেণী:চলচ্চিত্রের ধরন বিষয়শ্রেণী:ভারতের চলচ্চিত্র মাধ্যম বিষয়শ্রেণী:চলচ্চিত্রে নবকল্লোল বিষয়শ্রেণী:চলচ্চিত্র আন্দোলন বিষয়শ্রেণী:১৯৫০-এর দশকে ভারতীয় চলচ্চিত্র বিষয়শ্রেণী:চলচ্চিত্রে আন্দোলন বিষয়শ্রেণী:১৯৫০-এর দশকের ভারতীয় চলচ্চিত্র বিষয়শ্রেণী:১৯৬০-এর দশকের ভারতীয় চলচ্চিত্র বিষয়শ্রেণী:১৯৭০-এর দশকের ভারতীয় চলচ্চিত্র বিষয়শ্রেণী:১৯৮০-এর দশকের ভারতীয় চলচ্চিত্র বিষয়শ্রেণী:১৯৯০-এর দশকের ভারতীয় চলচ্চিত্র বিষয়শ্রেণী:২০০০-এর দশকের ভারতীয় চলচ্চিত্র বিষয়শ্রেণী:২০১০-এর দশকের ভারতীয় চলচ্চিত্র
শিঘনান জেলা ( -) পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। এটি আফগানিস্তান ও তাজিকিস্তান মধ্যে বিভক্ত হওয়া অঞ্চল যা বর্তমান সময়ের শিঘনান জেলার ঐতিহাসিক অঞ্চলের অংশ হিসেবে পরিচিত। জেলাটি প্রাথমিকভাবে পাঞ্জা নদী এবং তাজিকিস্তান সীমান্তের উত্তর-পূর্বাঞ্চল, পশ্চিমে ময়মাই জেলা, দক্ষিণ পশ্চিমে রাঘিস্তান জেলা, দক্ষিণে কোহিস্তান জেলা, আরঘঞ্জ খওয়া এবং শুহাদা জেলা এবং দক্ষিণ-পূর্বের ইশকাশিম জেলা কর্তৃক সীমানা নির্ধারিত হয়েছে।  জনসংখ্যা খোয়ার, তাজিক, খোশে এবং পামিরিস জেলাটির প্রধান জাতিগত গোষ্ঠী। পশতু এবং ফার্সি ভাষায় এখানকার প্রধান ভাষা।  গ্রাম ও স্থান এই জেলাটির জনসংখ্যা প্রায় ২৭,৭৫০ এর উপর।http://www.mrrd-nabdp.org/attachments/article/144/Badakhshan_Sheghnan%20_Summary_Finalized.pdf  তথ্যসূত্র  বহিঃসংযোগ  আফগানিস্তান তথ্য ব্যবস্থাপনা পরিষেবার মানচিত্র  বিষয়শ্রেণী:Districts of বাদাখশন প্রদেশ বিষয়শ্রেণী:বাদাখশন প্রদেশের জেলা
বেগমপেট (, ) দক্ষিণ ভারতের হায়দ্রাবাদ মহানগরীর সেকেন্দ্রাবাদের একটি অঞ্চল। বেগমপেট অঞ্চলটির নামকরণ ষষ্ঠ নিজাম (মাহবুব আলী খান, আসফ জাহ ষষ্ঠ) এর কন্যা, বশির উন্নিসা বেগম এর নামানুসারে হয়, যখন তিনি পাইগাহ-র দ্বিতীয় আমির শামস উল উমরা আমির-ই-কবির এর সাথে বিবাহবন্ধনে আবদ্ধ হন তথা মহরে এই বেগমপেট অঞ্চলটি তিনি পান।  বাণিজ্য হুসেন সাগর হ্রদের উত্তরে অবস্থিত, বেগমপেট হায়দ্রাবাদের এক অন্যতম প্রধান বাণিজ্যিক ও আবাসিক অঞ্চল। গ্রিনল্যান্ডস উড়াল-পথটি বেগমপেটকে পাঞ্জাগুট্টার সঙ্গে সংযুক্ত করে। এককালে, এই জায়গাটি ট্যুইন-শহর হায়দ্রাবাদ ও সেকেন্দ্রাবাদ নগরগুলির মধ্যে একটি ছোট শহরতলি মাত্রই ছিল।  left|thumb|180px|হায়দ্রাবাদের পুরনো বিমানবন্দর, বেগমপেট বিমানবন্দর। এখন এটি সামরিক কাজে ব্যবহার করা হয়। বেগমপেট বিমানবন্দর হলো মহানগরীর একটি প্রধান বৈশিষ্ট্যস্থল। হায়দ্রাবাদের নতুন রাজীব গান্ধী আন্তর্জাতিক বিমানবন্দর উদ্বোধনের পরবর্তী সময় থেকে এই বিমানবন্দরটি অসামরিক বিমান পরিষেবার জন্য বন্ধ রয়েছে এবং কেবল বিমান প্রশিক্ষণ, চার্টার্ড ফ্লাইট ও সামরিক কাজের জন্য এটি চালু রয়েছে। পাইগাহ প্রাসাদ, গীতাঞ্জলি সিনিয়র স্কুল, বেগমপেট স্প্যানিশ মসজিদ, হায়দ্রাবাদ পাবলিক স্কুল এবং স্যার রোনাল্ড রস ইনস্টিটিউট এই অঞ্চলে অবস্থিত কয়েকটি তাৎপর্যপূর্ণ স্থান। সাঞ্জিভাইয়া পার্ক, হুসেন সাগরের তীরে অবস্থিত একটি পাবলিক পার্ক। গ্রিনল্যান্ডস এলাকাটিতে ১৯৯৭ সাল পর্যন্ত অবস্থিত ছিলো রাজা জিতেন্দ্র পাবলিক বিদ্যালয়।  চিকিৎসা কেন্দ্র পেস্ হাসপাতাল ম্যাক্সভিশন চক্ষু হাসপাতাল  পরিবহণ ব্যবস্থা বেগমপেট রেলওয়ে স্টেশনটি অঞ্চলে রেল যোগাযোগ প্রদান করে। আশেপাশের অন্যান্য এমএমটিএস স্টেশনগুলির মধ্যে আছে সাঞ্জিভাইয়া পার্ক এবং জেমস স্ট্রিট রেলওয়ে স্টেশন। রাষ্ট্রীয় মালিকানাধীন টিএসআরটিসি বাস পরিষেবা পরিচালনা করার মাধ্যমে বেগমপেটকে মহানগরীর প্রধান অংশগুলির সঙ্গে সংযুক্ত করে। এছাড়াও, হায়দ্রাবাদ মেট্রোর দুইটি মেট্রো স্টেশন, বেগমপেট মেট্রো স্টেশন ও প্রকাশ নগর মেট্রো স্টেশন বেগমপেট অঞ্চলে মেট্রো পরিষেবা প্রদান করছে।  তথ্যসূত্র   বহিঃসংযোগ   বিষয়শ্রেণী:হায়দ্রাবাদের অঞ্চল বিষয়শ্রেণী:ভারতের কেনাকাটা জেলা ও রাস্তা
ইমানুয়েল ডেলকর ( জন্ম জুন ১৯, ১৯৮০ মন্টলুকন, আলিয়ের), যিনি  জ্যায়ান ভাল জ্যায়ান নামেও পরিচিত এবং একজন ফরাসি রন্ধনশিল্পী ও পর্নগ্রাফিক অভিনেতা। ২০০৪ সালে তার পর্নগ্রাফিক ক্যারিয়ার শুরু হয় এবং ২০০৭ সালে তিনি AVN Male Foreign Performer of the Year award বিজয়ী হন।  ২০১০ সালে অফিশিয়ালি পর্নগ্রাফির দুনিয়া থেকে তিনি অবসরগ্রহণ করেন এবং মূল ধারার অভিনয়ের দিকে অগ্রসর হন যদিও ২০০৯ থেকেই তিনি পর্নগ্রাফিতে অভিনয় ছেড়ে দেন। পরবর্তীতে তিনি মূল ধারার উচ্চমান সম্পূর্ণ টেলিভিশন অনুষ্ঠান কিপিং আপ উইথ দ্যা কারদাসিয়ান্সে অভিনয় করেন যদিও এই অনুষ্ঠানেই তার পর্নগ্রাফিতে অভিনয়ের ব্যপারটি ফাঁস হয়।২০০৯ সালের নভেম্বরে তিনি ব্রাভ টিভির শেফ একাডেমী অনুষ্ঠানে অংশ নেন এবং পাঁচ বছর পড়ার সুযোগ পান।  পরে আবার যখন তার পর্নগ্রাফিতে অভিনয়ের ব্যপারটি ফাঁস হয় তিনি এ বিষয়ে "No Comment" বলেন। জ্যায়ান এছাড়াও কিছু মূল ধারার অনুষ্ঠানে অংশ নেন যার মধ্যে দ্যা লাস্ট শিপ এবং জ্যান দ্যা ভার্জিন অন্যতম। জ্যায়ান বর্তমানে একজন পূর্ণকালীন রাঁধুনি এবং বডিবিল্ডার হিসেবে কাজ করছেন।  তথ্যসূত্র  বহিঃসংযোগ        বিষয়শ্রেণী:People from Montluçon বিষয়শ্রেণী:French male pornographic film actors বিষয়শ্রেণী:French expatriates in the United States বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:১৯৮০-এ জন্ম বিষয়শ্রেণী:ফরাসি পর্নোগ্রাফি চলচ্চিত্র অভিনেতা
১৯২০ দক্ষিণ আমেরিকান চ্যাম্পিয়নশিপ হল দক্ষিণ আমেরিকার মহাদেশীয় আন্তর্জাতিক ফুটবল প্রতিযোগিতার চতুর্থ আসর।RSSSF  ২০১৪ ফিফা বিশ্বকাপ প্রতিযোগিতায় জার্মানির কাছে ৭–১ ফলাফলে পরাস্ত হবার আগে পর্যন্ত এই আসরে ব্রাজিলের উরুগুয়ের কাছে ৬–০ হার-ই, ব্রাজিলের আন্তর্জাতিক ফুটবলের ইতিহাসে সবচেয়ে বড় হার ছিল।  মাঠ   ভালপারাইসো ভালপারাইসো স্পোর্টিং ক্লাব গ্রাউন্ড  ধারণক্ষমতা: নেই200px পয়েন্ট তালিকা  দল   ড্র    গোপা  ৩২১০৯২+৭৫ ৩১২০৪২+২৪ ৩১০২১৮−৭২ ৩০১২২৪−২১  thumb|250px|right|চ্যাম্পিয়ন উরুগুয়ে দল  ম্যাচ  তথ্যসূত্র  বিষয়শ্রেণী:১৯২০ দক্ষিণ আমেরিকান চ্যাম্পিয়নশিপ টেমপ্লেটসাল বিষয়শ্রেণী:১৯২০-এ দক্ষিণ আমেরিকান ফুটবল বিষয়শ্রেণী:১৯১৯-এ চিলির ফুটবল বিষয়শ্রেণী:স্বাগতিক চিলিতে আন্তর্জাতিক ফুটবল প্রতিযোগিতা বিষয়শ্রেণী:পূর্ব নির্ধারিত ফুটবল প্রতিযোগিতা
ডেন জন, ক্যান্টারবেরি, কেন্টের টমাস চিচি (সক্রিয় ১৪০৪), ছিলেন একজন ইংরেজ রাজনীতিবিদ।   পরিবার  চিচে পরিবার ১২ শতক থেকে ক্যান্টারবারির একটি সুপরিচিত 'ভদ্রলোক' পরিবার ছিল। সে বিয়ে করেছে নাকি সন্তান আছে তা জানা যায়নি।   কর্মজীবন  তিনি ১৪০৪ সালের জানুয়ারিতে ক্যান্টারবারির জন্য ইংল্যান্ডের সংসদের সদস্য (এমপি) ছিলেন। তিনি কখন মারা যান তা অজানা, তবে ১৪০৮ সালে তিনি শহর পরিচালনার সাথে জড়িত থাকা বন্ধ করে দেন।   তথ্যসূত্র   বিষয়শ্রেণী:ইংল্যান্ডের সংসদ সদস্য জানুয়ারি ১৪০৪ বিষয়শ্রেণী:১৪শ শতাব্দীর ইংরেজ ব্যক্তি বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম
ইঞ্জিল জেলা আফগানিস্তানের উত্তর পশ্চিমাঞ্চলের হেরাত প্রদেশের একটি জেলা। এটি মূলতঃ হেরাত শহরকে ঘিরে রেখেছে এবং উত্তরে কুশ্ক জেলার সীমানা রয়েছে, পূর্বে কারুখ জেলা, দক্ষিণে গুজারা জেলা এবং পশ্চিমে জিন্দা জান জেলা রয়েছে। ২০১২ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩৭,৮০০ এর মত। যার মধ্যে নিম্নলিখিত জাতিগত সম্প্রদায়ের লোকজন বসবাস করে থাকেন, যেমন: ৫৫% তাজিক, ৪০% পশতু, ৪% হাজারা এবং ১% তুর্কমেনিয়ার সম্প্রদায়ের।AIMS (Afghanistan Information Management Services), UNHCR Sub-Office District Profile of Injil (PDF)   তথ্যসূত্র    বহিঃসংযোগ   বসতিসমূহের মানচিত্র আইএমএমএপি, সেপ্টেম্বর ২০১১  বিষয়শ্রেণী:হেরাত প্রদেশের জেলা
নড়াইল এক্সপ্রেস ফাউন্ডেশন একটি অলাভজনক নড়াইলভিত্তিক দাতব্য সংস্থা, যেটি ২০১৭ সালে বাংলাদেশী ক্রিকেটার এবং রাজনীতিবিদ মাশরাফী বিন মোর্ত্তজা প্রতিষ্ঠিত করেছিলেন, যা বাংলাদেশে সুবিধাবঞ্চিতদের জন্য শিক্ষা এবং স্বাস্থ্য পরিষেবা সরবাহ করে।  কার্যক্রম ২৩ ফেব্রুয়ারি ২০১৮ সালে নড়াইল এক্সপ্রেস ফাউন্ডেশন নড়াইলের সুবিধাবঞ্চিত লোকদের সহায়তার জন্য “Concert for the Helpless” আয়োজন করে।  এছাড়া সংস্থাটি ডিসেম্বর ২০১৭ সালে প্রাণের পণ্য ব্যবহারের বিনিময়ে আর্থিক সহায়তা পাবার জন্য প্রাণ-আরএফএল গ্রুপের সাথে, ১৯ এপ্রিল ২০১৮ তারিখে নড়াইলের খেলোয়াড়দের জন্য খেলাধুলার প্রশিক্ষণ সুবিধা সরবরাহের জন্য আইপিডিসি ফাইন্যান্স নামের একটি বেসরকারী আর্থিক প্রতিষ্ঠানের সাথে, নড়াইলের চিকিৎসা সেবার জন্য এপ্রিল ২০১৮ সালে ক্লিনিক এবং ডায়াগনোসেস সেন্টার "প্রেসক্রিপশন পয়েন্ট" এর সাথে ও মে ২০১৮ সালে থাইরোকেয়ার টেকনোলজিস লিমিটেডের সাথে, বৃত্তি নিয়ে অধ্যয়নের জন্য ১৪ মে ২০১৮ সালে অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের সাথে, কর্মসংস্থানের সুযোগ সৃষ্টির জন্য প্রশিক্ষণ এবং সহায়তার জন্য ১৯ মে ২০১৯ সালে সাহিনের হেল্পলাইনের সাথে চুক্তি স্বাক্ষর করে।   পুরস্কার  নড়াইল এক্সপ্রেস ফাউন্ডেশন একটি বেসরকারী প্রতিষ্ঠান কর্তৃক নিম্নের পুরস্কার গ্রহণ করেছে।  বছর  পুরস্কার  বিভাগ   ফলাফল   সূত্র ২০১৯   বাংলাদেশ ডিজিটাল সোশ্যাল ইনভেনশন সামিট   শ্রেষ্ঠ সামাজিক সংগঠন        তথ্যসূত্র    বহিঃসংযোগ   বিষয়শ্রেণী:বাংলাদেশ ভিত্তিক ফাউন্ডেশন বিষয়শ্রেণী:বাংলাদেশ ভিত্তিক অলাভজনক সংগঠন বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান বিষয়শ্রেণী:খুলনা ভিত্তিক সংগঠন বিষয়শ্রেণী:বাংলাদেশ ভিত্তিক সংগঠন বিষয়শ্রেণী:২০১৭-এ প্রতিষ্ঠিত সংগঠন
রাজা () হচ্ছে ১৯৭২ সালে মুক্তিপ্রাপ্ত একটি তামিল চলচ্চিত্র। সি. ভি. রাজেন্দ্রর পরিচালনায় এই চলচ্চিত্রটি ছিলো হিন্দি চলচ্চিত্র জনী মেরা নাম (১৯৭০)-এর পুনঃনির্মাণ যেখানে হিন্দি চলচ্চিত্র জগতের চিরসবুজ অভিনেতা দেব আনন্দ অভিনয় করেছিলেন।  রাজাতে ছিলেন শিবাজি গণেশন, জয়রাম জয়ললিতা, মেজর সুন্দররাজন, পান্ডারি বাঈ, কে. বালাজি সহ আরো অনেকে। এম এস বিশ্বনাথন ছিলেন চলচ্চিত্রটির সঙ্গীত পরিচালক।  চরিত্র শিবাজি গণেশন - রাজা/শেখর (অপরাধ তদন্ত বিভাগ - সিআইডি সদস্য) জয়রাম জয়ললিতা - রাধা কে. বালাজি - চন্দ্রন/বাবু (চোর সন্ত্রাসী) এস. ভি. রঙ্গ রাও - নাগলিঙ্গ ভূপতি (ধর্মলিঙ্গ ভূপতি, চোর সন্ত্রাসী) মেজর সুন্দররাজন - প্রশান্ত (পুলিশ প্রধান) আর. এস. মনোহর - বিশ্বম ভি. এস. রাঘব - ধর্মলিঙ্গ ভূপতি (আসল) পাণ্ডারি বাঈ - পার্বতী  সঙ্গীত চলচ্চিত্রটির গানগুলোর সুর করেছিলেন এম এস বিশ্বনাথন।  নং  গান  কণ্ঠশিল্পী(গণ)  গীতি  দৈর্ঘ্য ১   "কালাইয়ানা পোন্নু"  টি. এম. সুন্দররাজন কন্নদাসন  ০৪ঃ২৩ ২  "গাঙ্গাইইলে"  পি. সুশীলা  ০৪ঃ০৭ ৩  "ইরানডিল ওন্ড্রু"  এস. পি. বলসুব্রমণিয়ম, বি. বসন্ত  ০৪ঃ১৬ ৪  "নান উইরুক্কু তারুবাদু"  এল. আর. ঈশ্বরী  ০৫ঃ১৫ ৫  "নি ভারা ভেন্ডুম "  টি. এম. সুন্দররাজন, পি. সুশীলা  ০৪ঃ২৬  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৭২-এর চলচ্চিত্র বিষয়শ্রেণী:১৯৭০-এর দশকের তামিল ভাষার চলচ্চিত্র বিষয়শ্রেণী:এম. এস. বিশ্বনাথন সুরারোপিত চলচ্চিত্র বিষয়শ্রেণী:ভারতীয় গুপ্তচর চলচ্চিত্র
বাংলাদেশ টেলিভিশন রংপুর বা বিটিভি রংপুর (  ) হলো রংপুর থেকে সম্প্রচারিত একটি বিটিভি -অনুমোদিত রিলে টেলিভিশন স্টেশন, যা উত্তরবঙ্গ অঞ্চলে নামকরণ বিভাগে পরিবেশন করে। এটি রংপুর বিভাগে পরিবেশনকারী বাংলাদেশ টেলিভিশনের দুটি রিলে টেলিভিশন স্টেশনের মধ্যে একটি, এবং অন্যটি ঠাকুরগাঁও থেকে সম্প্রচারিত হয়।  ১৯৭৮ সালের ডিসেম্বরে প্রতিষ্ঠিত হলেও, এটি এখনও একটি আঞ্চলিক টেলিভিশন স্টেশনে রূপান্তরিত হয়নি। বিটিভি রংপুরের সদর দপ্তর শহরের সাতগড়া পাড়ায় অবস্থিত।    ইতিহাস  বিটিভি রংপুর ১৯৭৮ সালের ডিসেম্বরে  ১০ কিলোওয়াট ট্রান্সমিটার দিয়ে ভিএইচএফ চ্যানেল ৬-এ কার্যক্রম শুরু করে।  ১৯৮৯ সালের আগস্ট মাস থেকে, বিটিভি রংপুর ৩৬০ কিলোওয়াট বর্ধিত ট্রান্সমিটার দিয়ে সম্প্রচার করত।   ২ মে ২০১১ তারিখে অনুষ্ঠিত তথ্য মন্ত্রণালয় সম্পর্কিত সংসদীয় স্থায়ী কমিটির ২৬তম বৈঠকের পর, কমিটি রংপুর এবং খুলনায় অবস্থিত বিটিভির রিলে স্টেশনগুলিকে আঞ্চলিক টেলিভিশন স্টেশনে উন্নীত করার পরামর্শ দেয়।  তবে, ২০১৪ সালের মে মাসে, তৎকালীন প্রধানমন্ত্রী শেখ হাসিনা তথ্য ও সম্প্রচার মন্ত্রণালয়ের রংপুরের রিলে স্টেশন সহ বিটিভির কিছু রিলে স্টেশনকে পূর্ণাঙ্গ টেলিভিশন স্টেশনে উন্নীত করার প্রস্তাব প্রত্যাখ্যান করেন এবং তৎকালীন বিটিভিতে সম্প্রচারিত অনুষ্ঠানের মান নিয়ে অসন্তোষ প্রকাশ করেন।  তবে, বাংলাদেশ টেলিভিশন পরবর্তীতে বিটিভি রংপুর সহ পাঁচটি নতুন পূর্ণাঙ্গ স্টেশন চালু করার জন্য ১৩,৯১০,০০০ টাকা চেয়েছিল।   ৮ জানুয়ারী ২০২১ তারিখে, রংপুর সার্কিট হাউসে সাংবাদিকদের জিজ্ঞাসা করা প্রশ্নের জবাবে, তৎকালীন তথ্য ও সম্প্রচার মন্ত্রী হাসান মাহমুদ বলেছিলেন যে আগামী আড়াই বছরের মধ্যে বিটিভি রংপুর পূর্ণাঙ্গ সম্প্রচার শুরু করা সম্ভব হবে।  ১ আগস্ট ২০২৩ তারিখে বিটিভি রংপুরের সদর দপ্তর পরিদর্শনকালে তিনি এই বক্তব্য পুনর্ব্যক্ত করেন যে বিটিভি রংপুর একটি আঞ্চলিক স্টেশনে পরিণত হবে, এবং আরও বলেন যে একটি পূর্ণাঙ্গ টেলিভিশন স্টেশন চালু হলে স্থানীয় শিল্পী, লেখক এবং বুদ্ধিজীবীরা উপকৃত হবেন।    প্রোগ্রামিং    তথ্যসূত্র   বিষয়শ্রেণী:১৯৭৮-এ বাংলাদেশে প্রতিষ্ঠিত বিষয়শ্রেণী:বাংলাদেশ টেলিভিশন
নায়েক ভবানী দত্ত জোশী, অশোক চক্র ছিলেন একজন ভারতীয় সেনার সৈনিক, তিনি ভারতের সর্বোচ্চ শান্তিকালীন সামরিক পুরস্কার অশোক চক্র অপারেশন ব্লু স্টারে তাঁঁর কর্মের জন্য মরণোত্তর ভাবে লাভ করেন ।     জীবনের প্রথমার্ধ  নায়েক ভবানী দত্ত জোশীর জন্ম ১৯৫২ সালের ১৫ জুলাই উত্তরাখণ্ডের গাড়ওয়াল জেলার চামোলির চেপ্রুন গ্রামে। তার বাবা, শ্রী খায়ালি দত্ত জোশী ছিলেন গ্রামের এক ছোট কৃষক। এন কে ভবানী দত্ত জোশীর প্রাথমিক শিক্ষা ছিল গ্রামে নিজেই।    সামরিক পেশা  ১৯৭০ সালের ১৪ জুলাই তিনি গাড়ওয়াল রাইফেলস- এ ভর্তি হন। গাড়ওয়াল রাইফেলস রেজিমেন্টাল সেন্টার, ল্যানসডাউনে প্রশিক্ষণ শেষে, তিনি ২৭ শে জুন ১৯৭১ সালে ৫ ম গড়ওয়াল রাইফেলস-এ নিয়োজিত হন ।   অপারেশন ব্লু স্টার  ১৯৭১-এর ভারত-পাকিস্তান যুদ্ধের সময় তার ব্যাটালিয়নটি পূর্ব সেক্টরে মোতায়েন করা হলে নায়েক ভবানী দত্ত জোশির প্রথম লড়াই হয়। পরে তিনি ৯ ম গাড়ওয়াল রাইফেলসে পোস্ট পেয়েছিলেন। ১৯৮৪ সালের ৫/৬ জুন রাতে অপারেশন 'ব্লু স্টার' চলাকালীন এন কে জোশির সংস্থাকে একটি ভবনের একটি গুরুত্বপূর্ণ  কাজ দেওয়া হয়েছিল। বিল্ডিং কমপ্লেক্সটি খালিস্তানী জঙ্গিদের দ্বারা শক্তিশালী করা হয়েছিল এবং এর গেটটি ব্যারিকেড করা হয়েছিল। গেটটি ভেঙে যাওয়ার সাথে সাথে জোশির প্লাটুনটি প্রচণ্ড ফায়ারে জড়িয়ে পড়ে। জঙ্গিদের অধীনে থাকা ঝড়ের পদে তার কমান্ডিং অফিসারের নির্দেশে জোশী তার প্লাটুনের আরও বেশ কয়েকজন সদস্যের সাথে স্বেচ্ছাসেবীর কাজ করেছিলেন। জোশী এই অভিযানে তার বিভাগকে নেতৃত্ব দিয়েছিলেন, এক জঙ্গিকে তার কার্বাইন দিয়ে হত্যা করেছিল এবং আরেকজনকে বেয়নেটে হত্যা করে এবং আক্রমণে আহত হওয়া সত্ত্বেও তার প্লাটুনের উদ্দেশ্য  পথ পরিষ্কার করে দেন। তিনি একটি তৃতীয় জঙ্গিকে আক্রমণ করেছিলেন যে একটি কভারের পেছন থেকে গুলি চালাচ্ছিল তবে প্রক্রিয়াধীন অবস্থায় তিনি মারাত্মক আহত হন। তার ক্রিয়াগুলির কারণে তার সংস্থা সফলভাবে এর উদ্দেশ্যটি লাভ করেছিল।  জোশী তার বীরত্বের কর্মের জন্য সর্বোচ্চ শান্তিকালীন খেতাবের পুরস্কার, অশোক চক্র, মরনোত্তর ভাবে লাভ করেন।     তথ্যসূত্র   বিষয়শ্রেণী:১৯৮৪-এ মৃত্যু বিষয়শ্রেণী:১৯৫২-এ জন্ম বিষয়শ্রেণী:ভারতীয় জাতীয় সেনাবাহিনী কর্মী বিষয়শ্রেণী:অশোক চক্র পদকপ্রাপ্ত বিষয়শ্রেণী:২০শ শতাব্দীর ভারতীয় সামরিক ব্যক্তি
খায়রুন্নেসা খাতুন (১৮৮০-১৯১২) এর জন্ম পূর্ব বাংলায়। উনবিংশ শতাব্দীর পশ্চাৎপদ বাঙালি  মুসলিম নারীসমাজে ব্যতিক্রমী ও অনন্য প্রতিভার অধিকারী। ‘খয়ের খাহ্ মুনসী’ ছদ্মনামে নবনূর ও অন্যান্য পত্রিকায় লেখালেখি করেছেন।  অসাম্প্রদায়িক চেতনার অধিকারী খায়রুন্নেসা সাম্রাজ্যবাদ ও ঔপনিবেশিক শাসন-বিরোধী আন্দোলনে  নারীসমাজকে উদ্দীপ্ত করতে তাঁর প্রবন্ধ বিশেষ ভূমিকা রাখে। স্বদেশি আন্দোলন, অসহযোগ আন্দোলন বঙ্গভঙ্গ-রদ আন্দোলনে তাঁর প্রবন্ধ নারীসমাজে আলোড়ন তোলে। প্রবন্ধে তাঁর আহ্বান : ‘কি হিন্দু কি মুসলমান সকলের পক্ষেই রাজনৈতিক আন্দোলন সমান প্রয়োজনীয়। এ জন্যই দেখা যাইতেছে যে, আজকাল হিন্দু মুসলমান পরস্পরের হাত ধরিয়া রাজনৈতিক আন্দোলনে প্রবৃত্ত হইয়াছেন।’  তিনি দেশীয় শিল্প পুনরুজ্জীবনের জন্য দেশি গরুর দুধ, আখের বা গুড়ের চিনি, বিদেশি চুরুট বর্জনসহ সিগারেটের নেশা ত্যাগ করার পরামর্শ দিয়েছেন। নারীকে স্বদেশি আন্দোলনে অংশগ্রহণের আহ্বান জানিয়ে তিনি লিখেছেন : ‘ তোমরা চিরনিদ্রায় নিদ্রিত থাকলে এই দরিদ্র ভারতের আর কোন উপায় নেই।  এখন আমাদের ঘুম ভাঙ্গার  সময় হয়েছে।   তথ্যসূত্র
ভদৌয়ান রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল বিডিআইএন।  অবস্থান   স্টেশন উত্তর প্রদেশের ভদৌয়ানে অবস্থিত। এই স্টেশন থেকে পরবর্তী স্টেশন হল - পরৌলি রেলওয়ে স্টেশন এবং পূর্ববর্তী স্টেশন হল লম্বুয়া রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। স্টেশনে ১ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের  বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  ভদৌয়ান রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
২০২১ ন্যাশনাল পিপলস কংগ্রেস (এনপিসি) ছিল গণপ্রজাতন্ত্রী চীনের ১৩ তম ন্যাশনাল পিপলস কংগ্রেসের (পিআরসি) চতুর্থ পূর্ণাঙ্গ অধিবেশন। এটি ৫ মার্চ থেকে ১১ মার্চ ২০২১ পর্যন্ত বার্ষিক দুটি অধিবেশনের অংশ হিসাবে চীনা জনগণের রাজনৈতিক পরামর্শমূলক সম্মেলন (সিপিপিসিসি) এর সাথে একযোগে অনুষ্ঠিত হয়েছিল। এনপিসি বেইজিংয়ের গ্রেট হল অব দ্য পিপল-এ অনুষ্ঠিত হয়।  চলমান কোভিড-১৯ মহামারীর কারণে, কংগ্রেসের অধিকাংশ কার্যক্রমই ক্যামেরায় ধারণকৃত ছিল এবং সাংবাদিকদের উপস্থিত হতে নিষেধ করা হয়েছিল। আয়োজনের অংশ হিসেবে, অধিবেশনে উপস্থিত হাজার হাজার ডেপুটির সকলকে সার্স-কাভি-২ এ আক্রান্ত কিনা পরীক্ষা করে কিছুদিন বিচ্ছিন্ন রাখা হয়েছিল। সাংবাদিকদের সাথে জড়িত অধিকাংশ কার্যক্রমই অনলাইন কনফারেন্সিংয়ের মাধ্যমে সংঘটিত হয়।  প্রিমিয়ার লি কেকিয়াং ৬% জিডিপি প্রবৃদ্ধির লক্ষ্য ঘোষণা করেছেন, যা কোভিড-১৯ মহামারীর কারণে ২০২০ সালের লক্ষ্য নির্ধারণ না হওয়া সত্ত্বেও আগের বছরের তুলনায় রক্ষণশীল বলে বিবেচিত হয়েছিল। লি, রাজ্য কাউন্সিলের বাজেট ঘাটতিকে ২০২০ সালে জিডিপির ৩.৬% থেকে ২০২১ সালে জিডিপির প্রায় ৩.২% এ নামানোর লক্ষ্যমাত্রা নির্ধারণ করেন এবং এ উদ্দ্যেশে স্থানীয় সরকারগুলির দ্বারা বিশেষ বন্ড ইস্যুর ক্ষেত্রে কোটার সুবিধা কমানোর পরিকল্পনা ঘোষণা করেন।  এছাড়া, এনপিসি চতুর্দশ পঞ্চবার্ষিক পরিকল্পনার খসড়া পর্যালোচনা করেছিল।  তথ্যসূত্র  বিষয়শ্রেণী:চীন বিষয়শ্রেণী:রাজনীতিতে কোভিড-১৯ বৈশ্বিক মহামারীর প্রভাব
পূজা ঘাটকার (জন্ম ১৯৮৯) হলেন একজন ভারতীয় পেশাদার ক্রীড়া শুটার । তিনি মহিলাদের ১০ মিটার এয়ার রাইফেল ইভেন্টে প্রতিদ্বন্দ্বিতা করেন।   ক্রীড়া জীবন  পূজা ২০১৩ সালে দিল্লিতে সিনিয়র ন্যাশনাল চ্যাম্পিয়নশিপে ১০ মিটার এয়ার রাইফেল ইভেন্টে প্রতিদ্বন্দ্বিতা করেছিলেন এবং একটি স্বর্ণপদক জিতেছিলেন। তিনি পরের বছর কুয়েত সিটিতে ২০১৪ সালে, এশিয়ান চ্যাম্পিয়নশিপে সোনা জিতেছিলেন। তিনি যোগ্যতা নির্ণায়ক রাউন্ডে ৪১৩.১ পয়েন্ট স্কোর করেছিলেন। এরপর তিনি ফাইনালে ২০৮.৮ পয়েন্ট স্কোর করেন, যেখানে চীনের ডু বেজ করেছিলেন ২০৭.২ পয়েন্ট এবং পূজা সোনা জেতেন।  ২০১৬ রিও অলিম্পিকে খেলার যোগ্যতা অর্জনের জন্য পূজা নতুন দিল্লিতে এশিয়ান অলিম্পিক বাছাইপর্বের প্রতিযোগিতায় অংশ নিয়েছিলেন। ফাইনালে ৮.৮ পয়েন্টে গুলি হিট করে তিনি ভারতে তাঁর সহ শুটার অয়নিকা পলের কাছে হেরে যান এবং ব্রোঞ্জ জেতেন। ২০১৭ সালে তাঁর প্রথম বড় আন্তর্জাতিক জয় আসে যখন তিনি ২০১৭ নতুন দিল্লি বিশ্বকাপে ব্রোঞ্জ জিতেছিলেন। তিনি যোগ্যতা নির্ণায়ক রাউন্ডে ৪১৮.০ পয়েন্ট স্কোর করে দ্বিতীয় স্থানে পৌঁছে ফাইনালে প্রবেশ করেন। ফাইনালে, তাঁর শ্যুটিং সরঞ্জামে ত্রুটি দেখা গিয়েছিল।  তিনি ২২৮.৮ পয়েন্টই করতে পেরেছিলেন। তিনি চীনের ডং লিজির পেছনে শেষ করেন এবং বিজয় মঞ্চে জায়গা করে নেন। তাঁর সবচেয়ে বড় জয়ের  কিছু মুহূর্ত পরে, শুটার পূজা তাঁর সাফল্যের কৃতিত্ব দেন অভিজ্ঞ গগন নারাংকে এবং বলেছিলেন যে গগন তাঁর ক্রীড়া জীবন গঠনে একটি প্রধান ভূমিকা পালন করেছিলেন।   তথ্যসূত্র    বহিঃসংযোগ    আন্তর্জাতিক শ্যুটিং স্পোর্ট ফেডারেশনে পূজা ঘাটকারের প্রোফাইল বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:ভারতীয় নারী ক্রীড়া শুটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি